Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 158

10. évfolyam Témakör Tartalom Az elektromos alapjelenségek Az elektromos töltés kísérleti megfigyelése. Az elektromos áram, áramforrás. Elektromos áramkör megfigyelése, összeállítása tanári irányítás mellett. Áramerősség és feszültség mérése. Az elektromos ellenállás fogalma, a vezetők ellenállását befolyásoló tényezők. A fogyasztók soros és párhuzamos kapcsolása. Az elektromos áram hatásai. Az elektromos áram hőhatása, megjelenése a háztartásunkban. Az elektromos áram mágneses hatása. Elektromágneses hullámok. Az elektromos áram vegyi hatása. Az elektromos áram élettani hatása. Megfigyelések a gyakorlatban és kísérletekben. Az elektromos munka és az elektromos teljesítmény. Háztartási gépek csoportosítása teljesítményük és fogyasztásuk alapján. Az elektromos energiaellátás rendszere, energiatakarékosság. Az elektromágnes. Az elektromágnes gyakorlati alkalmazása (telefon, elektromos). Az elektromágneses indukció Indukciós alapjelenségek. Az indukált feszültség. Az indukált áram nagyságát befolyásoló tényezők. Az elektromágneses indukció gyakorlati alkalmazása. A váltakozó áram. A transzformátor. Atomfizikai alapismeretek Molekulák és atomok. Az atom alkotórészei. Az atommag szerkezete. Maghasadás. Az atomenergia felhasználása. Atomerőművek, pusztító fegyverek. Radioaktív sugárzás. Példák keresése káros és hasznos sugárzásokra. Sugárvédelem. Gyűjtőmunka az atomfizikában legjelentősebb fizikusokról. Tevékenységek Kísérletek megfigyelése, egyszerű kísérletek önálló végzése. Mérések, méréseredmények leolvasása. Könyvtár- és médiahasználat. Fizikai problémák megoldásához terv készítése, indoklása, a feladat elvégzése. Követelmény — Alakuljon ki a tanulókban olyan általános fizikai tájékozottság, amely az adott szakma tanulásának megkezdését lehetővé teszi. — Indokolja az elektromosság fontosságát a gyakorlati életben. — Tudjon felsorolni elektromos jelenségeket, és mondjon ezekre példákat. 2000/135/II. szám — Alkalmazza az elektromos áram felhasználásával kapcsolatos alapvető biztonsági szabályokat, ismerje a balesetmegelőzés fontosságát. — Mondjon példákat az elektromos áram hatásaira a mindennapok gyakorlatából. — Soroljon fel elektromos háztartási gépeket és csoportosítsa őket fogyasztásuk alapján. — Tudja, hogy milyen fizikai jelenség alapján működik a transzformátor. Mondjon példát a transzformátor gyakorlati alkalmazásaira. — Tudja, hogy minden anyag atomos szerkezetű. — Legyen ismerete arról, hogy az ember békés és romboló céllal is felhasználhatja az atomenergiát. — Ismerje a legalapvetőbb sugárvédelmi szabályokat. — Tudja ismereteit önállóan is bővíteni különféle információhordozó anyagokon keresztül. TERMÉSZETISMERET — KÉMIA 9—10. évfolyam Célok — Tudományosan megalapozott ismeretek nyújtása a kémia tárgyköréből. — A tanulók által eddig elsajátított környezetvédelmi ismeretek aktivizálása, magatartásuk környezettudatossá alakítása. — A mindennapi élet gyakorlati problémáinak megoldásához nyújtott segítséggel is hozzájárulni az aktív környezetvédő magatartásra neveléshez. Feladatok — Neveljen a tantárgy önálló véleményalkotásra a mindennapokban adódó kémiai jellegű problémákkal kapcsolatosan. — Tudatosítsa, hogy környezetünk számos energiaforrása nem megújuló, szükség van a gazdaságosságra, a takarékosságra. — Sajátíttasson el a tanulókkal balesetmegelőző cselekvési eljárásokat a kémiai anyagok felhasználása során. — Motiválja a tanulókat a további ismeretszerzésre népszerű tudományos folyóiratokból, lexikonokból és az elektronikus információhordozókból. — Fedeztesse fel a tanulókkal, hogy a természet egységes egész, melyet csak a megismerés folyamatában tagolunk részekre (tudományágakra). Óraszámok Évfolyamok 9. 10. Éves óraszám 2000/135/II. szám Témakörök Témakörök Évfolyamok 9. 10. A kémiatudomány jelrendszere x x Az anyag atomos szerkezete x A szerves anyagok x Vegyszerek a háztartásban x Környezetvédelmi ismeretek x x A mindennapok kémiája x x Fejlesztendő készségek, képességek, attitűdök A megfigyelés, információgyűjtés, összehasonlítás, csoportosítás, rendszerezés képessége. Kémiai anyagok, folyamatok megfigyelésére, megértésére törekvés. Az írott és beszélt szaknyelv értelmezésének képessége. Probléma, kérdés megfogalmazásának képessége. Kreativitás. A környezeti problémák meglátásának, a megoldás keresésének képessége, a megoldás technikájának megértése. Problémamegoldó gondolkodás. Manuális készség, kísérletező kedv. A környezetkímélő életforma készség- és szokásrendszere.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes